Umhverfisráðherra segist enn bjartsýnn á að frumvarp hans um hálendisþjóðgarð verði samþykkt, þrátt fyrir andstöðu innan stjórnarflokkanna.
Fréttastofa greindi frá því í gær að hverfandi líkur væru á því að frumvarp Guðmundar Inga Guðbrandssonar umhverfisráðherra verði afgreitt á þessu kjörtímabili þar sem vinna við það sé skammt á veg komin og lítill vilji innan Sjálfstæðis- og Framsóknarflokks að klára málið, en kveðið er á um það í stjórnarsáttmála ríkisstjórnarinnar. Guðmundur Ingi kveðst þó bjartsýnn á að málið verið afgreitt á Alþingi í vor.
Það er erfitt að segja til um það á þessari stundu og ég get ekki tjáð mig um það en það verða yfirleitt einhverjar breytingar á málum sem eru jafn stór og þetta.
Verði frumvarpið saltað eins og ýmislegt bendir til, vill Guðmundur Ingi ekki segja til um hvort það hafi áhrif á hvort VG hugnist samstarf núverandi ríkisstjórnarflokka eftir kosningar í haust.
Ég held að það sé ekki tímabært að svara þessari spurningu við skulum bara reyna að kl'ara verkefnið, þá getum við tekið til að huga að ríkisstjórnarsamstarfi. VG gengur allavega óbundið til kosninga við vitum það.
Þrátt fyrir andstöðu innan ríkisstjórnarflokkanna er umhverfisráðherra enn bjartsýnn á að frumvarp hans um hálendisþjóðgarð verði samþykkt. 